
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 322 

9 Νοεμβρίου 2011 


ΑΠΟΦΑΣΕΙ Σ 

Αριθμι. 47095 

Καθορισμός ειδικών όρων και περιορισμών δόμησης στο 
διατηρητέο κτίριο που βρίσκεται επί της οδού Μι- 
νυών αρ. 13 του εγκεκριμένου ρυμοτομικού σχεδίου 
του Δήμου Πειραιά (Νομού Αττικής). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 4 παρ. 2 του Ν. 1577/1985 
«Γενικός οικοδομικός κανονισμός» (ΦΕΚ Α' 210) όπως 
αντικαταστάθηκε με το άρθρο 3 του Ν. 2831/2000 «Τρο¬ 
ποποίηση των διατάξεων του Ν. 1577/1985 «ΓΟΚ» και 
άλλες Πολεοδομικές διατάξεις» (ΦΕΚ Α' 140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

3. Την υπ’ αριθμ. Υ273/30.9.2010 απόφαση του Πρωθυ¬ 
πουργού « Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής Αλ¬ 
λαγής Νικολάου Σηφουνάκη» (ΦΕΚ Β' 1595). 

4. Το υπ’ αριθμ. Π14643/Σ1430/6.10.20 08 έγγραφο της Δι¬ 
εύθυνσης Πολεοδομίας - Τμήμα Ε.Π.Α.Ε. της Ν.Α. Αθηνών - 
Πειραιώς. 

5. Τα υπ’ αριθμ. 31568/24.7.2009 και 18588/18.5.2011 έγ¬ 
γραφα της Διεύθυνσης Οικοδομικών και Κτιριοδομικών 
Κανονισμών. 

6. Την από 5.8.2011 αιτιολογική έκθεση της Διεύθυν¬ 
σης Πολεοδομικοθ Σχεδιασμού - Τμήμα Παραδοσιακών 
Οικισμών. 

7. Την από 7.9.2011 σύμφωνη γνώμη του φερόμενου ιδι¬ 
οκτήτη του κτιρίου Καλλίνικου Κρεάνγκα (αριθμ. πρωτ. 
ΥΠΕΚΑ 39301/13.9.2011). 

8. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Στο κτίριο που βρίσκεται επί της οδού Μινυών αρ. 
13 του εγκεκριμένου ρυμοτομικού σχεδίου του Δήμου 
Πειραιά (Νομού Αττικής), το οποίο έχει χαρακτηρισθεί 
ως διατηρητέο με την υπ’ αριθμ. 87658/8500/29.12.1986 


απόφαση του Υπουργού Περιβάλλοντος, Χωροταξίας 
και Δημοσίων Έργων (ΦΕΚ Δ' 40), επιτρέπεται: 

α) Η ενίσχυση του υφιστάμενου φέροντα οργανισμού, 
εξαιρουμένης της εφαρμογής εκτοξευμένου σκυροδέ¬ 
ματος (ρυπίίθ) στους λαμπάδες των ανοιγμάτων. 

β) Η κατασκευή νέου φέροντος οργανισμού με μεταλ¬ 
λικά στοιχεία ή στοιχεία από οπλισμένο σκυρόδεμα ή 
και συνδυασμό αυτών, εάν και εφόσον απαιτηθεί από τη 
στατική μελέτη. Η θέση των υποστυλωμάτων του εσω¬ 
τερικού φορέα είναι τέτοια ώστε να μην αλλοιώνονται 
τα αρχιτεκτονικά στοιχεία του κτιρίου. 

γ) Η νέα εσωτερική διαρρύθμισή του και η κατασκευή 
νέου κλιμακοστασίου και ανελκυστήρα. 

δ) Η αποκατάσταση της διατηρητέας όψης του με 
συμπλήρωση της λιθοδομής, η επισκευή και η ανακα- 
τασκευή των επιχρισμάτων και του συνόλου των αρχι¬ 
τεκτονικών και μορφολογικών στοιχείων. 

ε) Η αντικατάσταση των φθαρμένων κουφωμάτων με 
νέα ξύλινα, όμοια με τα αρχικά, με διπλά υαλοστάσια. 

στ. Η διαμόρφωση θύρας εισόδου γκαράζ (στη θέση 
των δύο ανοιγμάτων του ισογείου- ημιυπόγειου) με την 
καθαίρεση του τμήματος της λιθοδομής ανάμεσα στους 
λαμπάδες των δύο ανοιγμάτων και την κατασκευή νέου 
ενισχυμένου ανωφλιού από ανοξείδωτο χάλυβα από 
οπλισμένο σκυρόδεμα για την υποστήριξη της υπερ¬ 
κείμενης λιθοδομής. 

ζ) Η προσθήκη καθ'ύψος τριών ορόφων σε υποχώρηση 
από την πρόσοψη του κτιρίου, εκ των οποίων οι δύο 
πρώτοι τοποθετούνται σε απόσταση 1,20 μ. από την 
οικοδομική γραμμή και ο τρίτος όροφος σε απόσταση 
2,40 μ. 

η) Η πραγματοποίηση στα τρία επίπεδα της προσθή¬ 
κης ημιϋπαιθρίων χώρων συνολικής επιφάνειας 25,02 

τ.μ. 

δ) Η τοποθέτηση νέων κουφωμάτων στην ως άνω 
προσθήκη από ξύλο ή αλουμίνιο, μορφής και απόχρωσης 
τέτοιας που να εναρμονίζεται με το χαρακτήρα του 
διατηρητέου κτιρίου. 

2. Οι παραπάνω επιτρεπόμενες ρυθμίσεις γίνονται 
σύμφωνα με την τεχνική έκθεση και τα σχέδια της αρ¬ 
χιτεκτονικής μελέτης που εγκρίθηκαν από την αρμόδια 
Επιτροπή Πολεοδομικού και Αρχιτεκτονικού Ελέγχου 
(Ε.Π.Α.Ε.), όπως αυτά προσαρμόστηκαν στις υποδείξεις 
του Τμήματος Παραδοσιακών Οικισμών της Διεύθυνσης 
Πολεοδομικού Σχεδιασμού και φαίνονται στα τρία (3) 








3166 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


σχετικά πρωτότυπα διαγράμματα (κάλυψης σε κλίμακα 
1:100, κατόψεις - όψεις - τομές σε κλίμακα 1:50), που 
θεωρήθηκαν από τον Προϊστάμενο της Διευθύνσεις Το¬ 
πογραφικών Εφαρμογών με την υπ’ αριθμ. 47095/2011 
πράξη του και που αντίτυπά τους σε φωτοσμίκρυνση 
δημοσιεύονται με την παρούσα απόφαση. 

3. Η ορθή εφαρμογή των παραπάνω επιτρεπομένων 
ρυθμίσεων πιστοποιείται με αυτοψία της οικείας πολε- 
οδομικής αρχής. 

4. Κατά τα λοιπά εξακολουθούν να ισχύουν τα οριζόμε¬ 
να με τις διατάξεις της υπ’ αριθμ. 87658/8500/29.12.1986 


απόφασης του Υπουργού Περιβάλλοντος Χωροταξίας 
και Δημοσίων Έργων με την οποία το κτίριο χαρακτη¬ 
ρίσθηκε ως διατηρητέο. 

5. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2011 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 

ΚΑΤΟΨΗ ΥΠΟΓΕΙΟΥ - ΙΣΟΓΕΙΟΥ 



















































ΟΔΟΣ ΜΙΝΥΩΝ 

ΤΟΜΗ Α-Α 

ΑΠΟ ΑΥΤΟ ΤΟΥ ΝΕΟΚΛΑΣΣΙΚΟΥ 


3176 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














